  Виталий Пронин "Писеевское" хозяйствоынУдмуртилэн Тӧроез Александр Бречалов ужаз Алнаш ёросын. Нырысь ик со пумиськылӥз Алнашысь ужбергатӥсен Иван Самсоновен. Иван Иванович вуз карон лавкаос возе, унозэ усьтӥз пичигес гуртъёсын. Отын сиён-юонэн но лэсьтӥськон тӥрлыкъёсын вуз каре, солэн предприятиез гуртоосты нянен сюдэ. Озьы ик И. Самсонов общественной уже пыриське, гужемзэ дораз ужаны басьтэ студентъёсты, радъялля но пыриське спорт шудонъёсы. Та вакытэ ужзэ азинтон понна малпаське нянь пыжон оборудованизэ выльдыны, та пумысен вазиськиз Удмуртилэн Тӧроезлы но, пичигес процентэн кредит басьтыны юрттэт курыса. Озьы ик А. Бречалов эскериз, кызьы Алнашын пуктӥськись школаын лэсьтӥськон ужъёс быдэсъясько.  Юртэз дырыз-дыръя пуктыны ӧз вуттэ, проектной документъёсын шуг-секытъёс кылдӥзы вал. Но туэ ноябрь пумын объект йылаз-пумаз вутыны кулэ ни, шуиз Тӧро. Лэсьтӥськон ужъёс мыно черкогуртысь стадионын но, пуктэмын луоз на куасэн бызьылонъя база, проектэныз тодматскиз Удмуртилэн Тӧроез но. Алнашысь школаын 30-тӥ ноябрёзь ужъёсты йылпумъяны кулэТа сяна, кивалтӥсьёс вуылӥзы Улын Сыръез гуртысь "Писеевское" хозяйствое. Отын эштослэн кивалтӥсез Николай Михайлов сюлмаськемъя пуктӥське сиськон инты. Гуртоос шумпотэмын, табере праздникъёссэс, юбилейёссэс радъяны кыдёке ветлоно уз луэ ни шуыса, калыкез огазе люкан инты но луоз. Угось Улын Сыръезын лулчебетъя юртсы куашкан калэ вуэмын вал ини. Но гуртоослэсь мыло-кыдо луэмзэс адӟыса, А. Бречалов шуиз, клубзы пумысен юрттозы шуыса. Озьы ик кивалтӥсьёс выль выжез эскереризы, сое колхоз ас кужыменыз тупатӥз. "Ромашкинское" муниципал кылдытэтынТӧро пумиськылӥз "Ромашкинское" муниципал кылдытэтысь калыкен но. Солэн йырыз Владимир Слесарев тодматӥз гуртъёслэн сюлмаськоньёсынызы. Кылсярысь, Вуж Шудьяын вузы санитарной куронъёслы уг тупа 1980-тӥ аръёсысен. Кылем арын шудьяос огкылысь ошмессэс тупатӥзы, табере котькуд корка ву отысь лыктэ, со эскеронъёс пыр ортчемын, чылкыт. Но вылӥ ульчаосын ву ошмесысь ву урод вуэ. Азьланяз гуртэ выль ву кыскон башня пуктыны чакламын, со понна котькуд семьялэсь быдэн 4 сюрс манетэн октӥз,  эшшо ог 800 сюрс манет висъялоз на Элькун. Софинансирование амалэ итӥськисьёслы дур басьтоно, пусйиз А. Бречалов. Гурт калыкВераны кулэ Вуж Шудьяысь калык ас мылкыдызъя басьтӥське улонзэ умоятон борды. Озьы татын чакламын урамъёсты туала технологиосъя югдытыны малпало. Выль Алнашын Быдӟым оже пыриськемъеслы синпелет пуктозы, Казаковоын синпелетсэс выльдозы. Ангелина Снигирёва Туспуктэм басьтэмын http://www.udmurt.ru сайтысь  